Loongeskil in goudsektor duur voort | Netwerk24
Egpaar, vrou deur 3 mans oorval in huis in PE
Drie gewapende mans het 'n egpaar en nog 'n vrou in hul huis in Sardiniabaai, Port Elizabeth, oorrompel, vasgebind en beroof.
Taxibestuurder beroof glo passasier
'n Kliënt van 'n app-gegronde taxidiens is sy selfoon kwyt en het ernstige beserings aan sy hand opgedoen toe die taxibestuurder hom na bewering beroof het.
Tuks bo in komedie van foute
Die Varsitybeker-wedstryd tussen Tukkies en Pukke Maandagaand in Potchefstroom het een saak bevestig: Die Pretoriase studente is die Maties se grootste mededinger om die titel.
Ixias en UWK skok groot honde
Ixias en UWK het Maandagaand vir twee van die grootste opskuddings van vanjaar se Varsitybeker-kompetisie gesorg.
Ongewilde en moeilike politieke besluite moet geneem word om Suid-Afrika uit die "ongekende" nasionale kragkrisis te lig.
As jy nie wil hoor, gaan superstorms jou laat voel . . .
My hart gaan uit na die mense van Mosambiek, die Oostelike Hoogland van Zimbabwe en suidelike Malawi.
'n Bank is deur die bank aan sy eie kant
Om te sê 'n bank is soos 'n mooiweersvriend wat jou 'n sambreel leen as dit droog is, maar dit terugvat as dit begin reën, is dalk 'n bietjie onbillik, hoewel dit nie heeltemal onwaar is nie.
Fyn vioolwerk bring lewensvreugde
"In elkeen van Ottorino Respighi se drie suites vir Antiche danze ed arie per luito (antieke danse en airs vir luit) is dit veral dié Italiaanse komponis se vrye en elegante verwerkings wat die musiek (van die laat 1600's, vroeg 1700's) so aantreklik maak.
Erfenisplaas se 80 jaar by Voortrekkers gevier
Doornkloof, die geskiedkundige Voortrekkerplaas naby Lindley in die Vrystaat, is 'n plek waar Voortrekkermaats soos familie vir mekaar word.
KYK: Bloem-vrou internasionale au pair van die jaar
Die internasionale au pair-vereniging het 'n vrou ná tien maande in Amerika vir haar werk met 'n verstandelik gestremde kind as au pair van die jaar aangewys.
Loongeskil in goudsektor duur voort
Deur Elvira Wood 13 September 2018 07:33
Goud word in stawe gegiet.
Vakbonde en goudmynmaatskappye kon nog nie 'n kompromis oor lone in dié sektor bereik nie.
Onderhandelinge tussen AngloGold Ashanti, Harmony, Sibanye-Stillwater en Village Main Reef en die vakbonde Solidariteit, die Association of Mineworkers and Construction Union (Amcu), die Nasionale Unie van Mynwerkers (NUM) en Uasa het reeds in Julie begin.
Die Mineraleraad van Suid-Afrika onderhandel namens die werkgewers.
Die raad het Woensdag in 'n verklaring gesê die vakbonde het altesaam 137 eise aan die goudmynmaatskappye voorgelê. Die werkgewers onderhandel om dié eise te verminder.
Die vakbonde het egter hul voet dwars gesit en het besluit om hulle tot die Kommissie vir Versoening, Bemiddeling en Arbitrasie (KVBA) wend.
Dit selfs nadat die mynmaatskappye hul oorspronklike aanbod van 'n loonverhoging vir intreevlakwerkers van tussen 5,5% en 6,5% tot tussen 6,2% en 8,2% verhoog het en vir ander werkers van tussen 3% en 4% tot tussen 4% en 5%.
Die KVBA sal verskeie dispute wat vakbonde met die individuele werkgewers verklaar het, as een dispuut hanteer. Dié gesprekke het op 12 September begin.
Die raad sê hy sal sy gesprekke met die vakbonde weer op 20 September hervat.
Meer oor: Solidariteit | Mineraleraad Van Suid-Afrika | Amcu | Num | Uasa | Goudmyne | Lone | Vakbonde